బొర్రా గోపిమూర్తి

బొర్రా గోపిమూర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో తూర్పు గోదావరి - పశ్చిమ గోదావరి జిల్లాల ఉపాధ్యాయ నియోజకవర్గం నుండి ఎమ్మెల్సీగా ఎన్నికయ్యాడు.
రాజకీయ జీవితం
ఉమ్మడి ఉభయ గోదావరి జిల్లాల్లో ఉపాధ్యాయ ఎమ్మెల్సీగా ఉన్న పీడీఎఫ్ ఎమ్మెల్సీ షేక్ బాబ్జీ మృతితో ఈ స్థానానికి ఉప ఎన్నిక అనివార్యమైంది.  ఈ ఉప ఎన్నికలో పీడీఎఫ్ అభ్యర్థిగా బొర్రా గోపిమూర్తి పోటీ చేయగా, గంధం నారాయణరావు, దీపక్ పులుగు, డాక్టర్ నాగేశ్వరరావు కవల, నామన వెంకటలక్ష్మి స్వతంత్ర అభ్యర్థులు పోటీ చేశారు. 2024 నవంబర్ 5న జరిగిన పోలింగ్ లో బొర్రా గోపీమూర్తి 9,165 మొదటి ప్రాధాన్య ఓట్లతో విజయం సాధించాడు. ఈ ఎన్నికలలో మొత్తం 15494 ఓట్లు పోల్ కాగా గోపీమూర్తికి 9,165 మొదటి ప్రాధాన్య ఓట్లు, గంధం నారాయణరావుకు 5,259 ఓట్లు, దీపక్ పులుగుకు 102, నామన వెంకట లక్ష్మి (విళ్ల లక్ష్మి) కి 81, డా.నాగేశ్వరరావు కవలకు 73 ఓట్లు వచ్చాయి.

బొర్రా గోపిమూర్తి డిసెంబర్ ఎమ్మెల్సీగా 14న ప్రమాణ స్వీకారం చేశాడు. 
మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ రాజకీయ నాయకులు